महिला शिक्षा के मामले में संभाग में रतलाम जिला तीसरे नंबर पर
महिला शिक्षा में संभाग में हमारा जिला तीसरे नंबर पर है। 54.5 फीसदी महिलाएं शिक्षित हैं जबकि 82.6 फीसदी पुरुष शिक्षित। मामले में प्रदेश में भोपाल (75.8 फीसदी) अव्वल है तो संभाग में देवास (61.4 फीसदी) पहले पायदान पर है। प्रदेश का महिला साक्षरता प्रतिशत 44.4 व पुरुषों का 73.5 फीसदी है।
महिला शिक्षा में रतलाम जिला प्रदेश में 32वें नंबर पर है। शासन की महिला शिक्षा को बढ़ावा देने की योजनाओं के बावजूद जिले में इसकी स्थिति ठीक नहीं है। महिला दिवस पर बच्चियों को पढ़ाने का संकल्प लेना चाहिए ताकि यह आंकड़ा बढ़ सके। डीईओ अनिल वर्मा ने बताया शासन बालिका शिक्षा प्रोत्साहन, गांव बेटी जैसी योजनाएं बालिका शिक्षा को बढ़ावा देने के लिए चला रहा है। जिलास्तर पर भी हम सुधार करने का प्रयास कर रहे हैं।
जिले में महिलाओं की स्थिति
दस साल से ज्यादा स्कूल गई महिलाएं -17.9 फीसदी संस्थागत प्रसव -86.2 सरकारी अस्पताल में प्रसव -78.3 18 साल से ज्यादा में शादी करने वाली 20 से 24 साल की महिलाएं 46.2 फीसदी 15 से 19 साल में गर्भवती या मां बनने वाली महिलाएं -8.3 फीसदी
जिले में एक हजार बेटों पर 975 बेटियां
रतलाम जिले में लिंगानुपात 975 है। यहां एक हजार बेटों पर 975 बेटियां हैं। यहां ग्रामीण क्षेत्र में यह स्थिति सुधरी है यहां एक हजार बेटों पर 981 बेटियां हैं तो शहरी क्षेत्र में एक हजार बेटों पर 969 बेटियां ही हैं। जिले में पिछले पांच साल में एक हजार बेटों पर 912 बेटियों ने जन्म लिया है। लिंगानुपात में संभाग में हमारा स्थान तीसरा है। पहले नंबर पर 988 के साथ मंदसौर और दूसरे नंबर पर 978 के साथ नीमच है।
महिला शिक्षा में टॉप टेन जिले
1. भोपाल 75.8
2. जबलपुर 73.7
3. बालाघाट 73.5
4. इंदौर 73.2
5. बैतुल 69.5
6. होशंगाबाद 68.3
7. छिंदवाड़ा 67.1
8. ग्वालियर 67.1
9. सतना 66.8
10. नृसिंहपुर 66.0
संभाग में महिला-पुरुष शिक्षा की स्थिति
जिला महिला पुरुष
देवास 61.4 88.9
उज्जैन 58.6 86.6
रतलाम 54.5 82.6
मंदसौर 54.4 82.7
नीमच 54.2 87.4
शाजापुर 50.5 88.2
(नए जिले आगर मालवा के आंकड़े नहीं है)
bho_Deva hin_Deva hin_Deva hin_Deva hin_Deva hin_Deva hin_Deva bho_Deva mai_Deva mai_Deva san_Deva bho_Deva mai_Deva bho_Deva bho_Deva mai_Deva bho_Deva san_Deva hin_Deva mai_Deva bho_Deva bho_Deva san_Deva bho_Deva bho_Deva awa_Deva hin_Deva